(Dagbladet): I et ferskt intervju med magasinet KK forteller den tidligere toppolitikeren for Ap, Saera Khan, om den vanskelige tida etter hun forlot rikspolitikken som følge av spåkone-skandalen høsten 2008.

- Det har vært en lang reise. Men når enden er god, er allting godt, sier hun i intervjuet.

I dag er Saera Khan folkevalgt og har en rekke verv for Grünerløkka Ap. Hun sitter i bydelsutvalget, helse- og sosialkomiteen og arbeidsutvalget, og i flere tilsynsutvalg for sykehjem i bydelen som er Oslos tredje største, med nær 50.000 innbyggere.

I et intervju med Dagsavisen i mars i fjor, da Khan gjorde politisk comeback i oslopolitikken, forteller hun at hun er direktør for samfunnsansvar i it-selskapet EDB Ergo Group, som nå har skiftet navn til EVRY.

Dette blir kontant avvist av EVRY, som sier hun aldri har hatt direktørstilling — eller andre stillinger — i selskapet.

Brøt kontakten - At hun oppgir oss som arbeidsgiver i forskjellige sammenhenger er noe vi ikke liker. Det reagerer vi på, og jeg synes det er sterkt beklagelig, sier direktør for kommunikasjon og samfunnsansvar i EVRY, Torgeir Kristiansen, til Dagbladet.

Han sier til Dagbladet at de over noen måneder i årsskiftet 2010-2011 hadde innledende samtaler med Khan om et kortvarig konsulentoppdrag, uten at det førte videre.

Saera Khan • Ble valgt inn på Stortinget for Arbeiderpartiet i 2005, men tok ikke gjenvalg i 2009.



• Vararepresentant til Stortinget i 2001-2005 og satt i Ap's sentralstyre.



• Høsten 2008 avslørte VG at Khan hadde



• Hun hevdet først at den høye regningen bunnet i samtaler med en kjæreste i utenrikstjeneste.



• Khan erkjente at dette var en løgn, og trakk seg fra alle politiske verv.



• Gjorde comeback for Ap i 2011, da hun toppet lista til Grünerløkka Ap, og var aktuell som leder av bydelsutvalget. Har en rekke verv for Grünerløkka Ap. • Ble valgt inn på Stortinget for Arbeiderpartiet i 2005, men tok ikke gjenvalg i 2009.• Vararepresentant til Stortinget i 2001-2005 og satt i Ap's sentralstyre.• Høsten 2008 avslørte VG at Khan hadde ringt spåkoner for flere hundre tusen kroner med mobiltelefonen betalt av Stortinget.• Hun hevdet først at den høye regningen bunnet i samtaler med en kjæreste i utenrikstjeneste.• Khan erkjente at dette var en løgn, og trakk seg fra alle politiske verv.• Gjorde comeback for Ap i 2011, da hun toppet lista til Grünerløkka Ap, og var aktuell som leder av bydelsutvalget. Har en rekke verv for Grünerløkka Ap.

Dagbladet får opplyst at selskapet brøt kontakten med Khan, blant annet på bakgrunn av intervjuet hun ga i Dagsavisen.

Likevel har Khan, etter det Dagbladet kjenner til, oppgitt EDB Ergo Group som en tidligere arbeidsgiver både overfor ny arbeidsgiver og internt i Ap i Oslo.

Fattet mistanke Dagbladet vet at Saera Khan ble headhuntet til en rolle som forretningsutvikler i it-selskapet Taxistation. Her jobbet hun fra august 2011 til februar i år. Etter det Dagbladet får opplyst, forklarte Khan i dette arbeidsforholdet at hun tidligere hadde hatt en ledende stilling i EVRY.

Selskapet fattet imidlertid i februar i år mistanke, og fikk kort tid etter bekreftet av EVRY at Khan aldri hadde vært ansatt i selskapet.

Samme måned sluttet Khan i Taxistation.

Khan skrev også på sin åpne Facebook-profil i mars i fjor, i samtale med en tidligere Ap-statssekretær, at hun er ansatt i selskapet, og forteller følgende om sin arbeidssituasjon: «jeg er i edb ergogroup, børnotert it selskap, fått en spennende lederjobb, rapporterer direkte til konsrenledelsen.vi har det krevende her og dte skjer mye, på grunn av den store fusjonen mello edb business partner og ergogroup, som nå er ed ergogroup. veldig spennende.la oss ta en lunsj eller kaffe en dag,det er lenge siden nå»

Spåkone-saken 16.mars i fjor gjorde Saera Khan (Ap) politisk comeback for Grünerløkka Ap i Oslo, etter spåkone-skandalen høsten 2008.

Khan hadde ringt spåkoner for flere hundre tusen kroner med mobiltelefon betalt av Stortinget. Da hun ble avslørt, løy Khan om at telefonregningene skyldtes samtaler med en soldat-kjæreste stasjonert i Afghanistan.

- Jeg ble lovet jobben - Jeg opplever at jeg ble urettferdig behandlet da EVRY (tidligere EDB Ergo Group red.anm.) brøt en gyldig arbeidsavtale, og jeg har derfor engasjert en advokat i arbeidsrett for å se på saken, sier Saera Khan til Dagbladet.



Oslo-politikeren forklarer at hun hadde blitt lovet jobben.



- Det er riktig at jeg ikke har jobbet for EDB Ergo Group, men det har jeg heller aldri sagt. Jeg ble feilsitert i det intervjuet i Dagsavisen, det var nok også min feil siden jeg fortalte at jeg skulle begynne der, men journalisten har også beklaget det, sier Saera Khan til Dagbladet.



Dagbladet har snakket med den aktuelle journalisten som avkrefter dette.



Khan sier hun ikke kjenner seg igjen i framstillingen til Torgeir Kristiansen i EVRY (tidligere EDB Ergo Group red. anm) om at dialogen de hadde bare var «innledende samtaler».



Midlertidig vikarkontrakt - Vi hadde tett kontakt over flere måneder, og ble enige om hva prosjektet skulle inneholde, og jeg fikk tilsendt en arbeidskontrakt på e-post.



Khan har vist Dagbladet den omtalte arbeidskontrakten. Av denne går det imidlertid fram at det er snakk om midlertidig stilling som «ekstern prosjektleder. Varigheten var satt til tre måneder.



Til Dagbladet sier selskapet at kontrakten aldri trådte i kraft og at prosjektet ble avlyst. Oppstart, som først var planlagt 14. februar, ble utsatt flere ganger.



I midten av mars bryter partene dialogen, til tross for signaler om at alt var klart for oppstart.



Advokatfirmaet Brækhus Dege har vurdert den usignerte kontrakten for Khan. De mener avtalen var bindende, fordi Khan aksepterte tilbudet per e-post.



- Følte at jeg var der - Etter dialogen vi hadde i starten av februar, da det ble foreslått oppstart på prosjektet 14. februar, trodde jeg jo at jeg skulle begynne der. Derfor fortalte jeg det til familie og venner, og også en del i partiet, sier Khan.



- Likevel skal du ha gitt uttrykk for at du jobbet for dette selskapet. I Facebook-dialogen skriver du at du er ansatt, og forteller om hvordan du har det på jobb og hva dere driver med. Hvorfor gjorde du det?



- Jeg fikk jo vite at jeg skulle begynne å jobbe der. Jeg følte at jeg var der siden vi hadde hatt så mye kontakt, og blitt enige om oppstart og arbeidsavtale.



- Men du jobbet jo aldri der, og avtalen dreide seg om en kort, midlertidig vikarkontrakt, ikke en lederjobb.



- Men jeg skulle være prosjektleder for et prosjekt som det var meningen at skulle videreføres, sier Khan.



Samtidig bedyrer Khan at hun ikke har vist til EVRY som arbeidsgiver etter at prosjektet ble lagt på is.



- Sluttet av annen årsak Saera Khan sier hun ikke kjenner seg igjen i påstanden om at hun skal ha referert til EVRY som tidligere arbeidsgiver da hun startet i Taxistation.



- Jeg ble headhuntet til Taxistation, og da vi ble enige om at jeg skulle slutte der, sa de ingenting om dette til meg. Jeg visste ikke at de hadde vært i kontakt med EVRY. Før jeg sluttet der, ble alle de andre permittert på grunn av skifter i eierstrukturen. Det var enighet om at alle skulle slutte i Taxistation da nye eiere tok over, sier Khan.

Senere innrømmet hun at kjæresten ikke fantes, og medgikk at hun hyppig hadde benyttet seg av teletorgtjenester.

Leder Jan Bøhler i Oslo Ap viser til Grünerløkka Ap for kommentar. Grünerløkka Ap, ved leder Viktoria Evensen, ønsker imidlertid ikke å kommentere saken.